VAIO kasutusjuhend

KKK

#### Mida teha, kui Wi-Fi(R) (raadiokohtvõrk) kaudu vastuvõetavaid filme või muusikat ei saa taasesitada või nende taasesitus katkestatakse? Miks on edastuskiirus aeglane?

- Viige VAIO arvuti takistustest eemale või kasutatavale pääsupunktile lähemale.
  Ühendamisvõimet mõjutab kaugus, takistused, seadme konfiguratsioon, raadiolaine tugevus/interferents, seinamaterjalid, töötavad rakendused jne.

- Pääsupunkti kasutamisel võib seade olla ajutiselt ülekoormatud, sõltuvalt sellest, mitu seadet pääsupunkti kaudu ühenduses on.
  Oodake natuke ja proovige seejärel uuesti.

- Muutke oma pääsupunkti kanali sätet. Kanali muutmine võib vähendada teie raadiovõrgu interferentsi ja parandada edastuskiirust.
  Pääsupunkti kanali interferentsi ilmnemisel võib edastuskiirus väheneda.

- Kui teie pääsupunkt segab teisi pääsupunkte, muutke pääsupunkti kanalit.
  Vaadake lisateavet pääsupunktiga kaasasolevast juhendist.

- Veenduge, et teie Wi-Fi seadmete lähedal ei tööta mikrolaineahi.
  2,4 GHz sagedusriba, millel Wi-Fi töötab, kasutavad mitmed seadmed. Kui kasutate Wi-Fi ühenduse kasutamise ajal mikrolaineahju, võib edastuskiirus väheneda, ühendusulatus kitseneda või ühendus katkeda.