VAIO kasutusjuhend

Viide

# Märkused mälumoodulite lisamise ja eemaldamise kohta

Enne mälumoodulite lisamist või eemaldamist lugege põhjalikult järgmisi ettevaatusabinõusid.

- VAIO arvuti ja mälumoodulid kasutavad suure täpsusega komponente ja elektroonilist ühendustehnoloogiat. Vältimaks toote garantiiperioodi jooksul garantii kehtivuse kaotamist on soovitatav teha järgmist.

- Uue mälumooduli paigaldamiseks peate ühendust võtma edasimüüjaga.

- Kui te pole arvuti mälu uuendamisprotsessiga tuttav, ei tohi te mälumoodulit iseseisvalt paigaldada.

- Te ei tohi puudutada konnektoreid või avada mälumooduli kambri kaant.

- Abi saamiseks võtke ühendust volitatud Sony teenindus-/tugikeskusega. Lähima keskuse või esindaja leidmiseks vaadake võrgutoe veebisaiti.[Täpsemalt]

- Kui lisate või eemaldate mälumooduleid iseseisvalt, võib pesa ja mooduli purunemine või ühendusviga põhjustada VAIO arvuti rikkeid või õnnetusi. Sellisel juhul tuleb teil tasuda remondikulud.

- Olge ettevaatlik, et mitte vigastada käsi või sõrmi VAIO arvuti mälumooduli, sisemiste komponentide või trükkplaadi teravate servadega.

- Olge ettevaatlik, et sõrmed ei jääks VAIO arvuti sisemiste kaablite vahele kinni, kuna kaablid võivad ühendusest lahti tulla.

- Kui VAIO arvuti sisselülitamisel on selles vedelikke (nt vesi) või muid võõrobjekte, võib see põhjustada tulekahju. Enne VAIO arvuti sisselülitamist eemaldage kindlasti mis tahes võõrobjektid ja kinnitage mälumooduli kambri kaas.

- Sony ei garanteeri, et muu tootja mälumoodulid teie VAIO arvutis töötavad. Muu tootja mälumoodulite kohta lisateabe saamiseks võtke ühendust vastavate edasimüüjatega.

- Enne mälumoodulite lisamist või eemaldamist lülitage VAIO arvuti ja välisseadmed kindlasti välja ning eemaldage kõik tarvikud ja ühenduskaablid. Selle nõude eiramine võib põhjustada mälumooduli, VAIO arvuti või välisseadmete kahjustusi.

- Vältimaks elektrostaatilisest lahendusest põhjustatud mälumoodulite kahjustusi järgige allolevaid juhiseid.

- Ärge töötage kohas, kus tekib kergesti staatiline elekter, näiteks vaibal.

- Enne mälumoodulite lisamist või eemaldamist puudutage staatilise elektri kõrvaldamiseks VAIO arvuti väliseid metallobjekte. Ärge puudutage ühtki arvuti sisemuses olevat metallosa.

- Ärge avage mälumooduli pakendit enne, kui olete valmis moodulit paigaldama. Pakend kaitseb moodulit ESD eest (elektrostaatiline lahendus). Mooduli säilitamiseks katke see antistaatilise koti või alumiiniumfooliumi lehega.

- Mälumoodulit hoides ärge puudutage mooduli kiipe või elektrilist terminali.

- Ärge sisestage mälumoodulit pessa valepidi. See võib kahjustada moodulit või pesa või põhjustada trükkplaadi põlema süttimist.

- Kasutage õiges suuruses kruvikeerajat (nt miniatuurne kruvikeeraja).

- Ärge eemaldage või lõdvendage kruvisid, mida pole lubatud eemaldada.

Seotud teema
Mälumoodulite lisamine ja eemaldamine
Süsteemiteabe vaatamine