VAIO kasutusjuhend

Ülesanne

# Mälumoodulite lisamine ja eemaldamine

Kui soovite programme samaaegselt käitades suurendada oma arvuti kiirust või parandada jõudlust, siis suurendage mälumahtu, paigaldades valikulisi mälumooduleid.
Enne arvuti mälu uuendamist vaadake jaotist Märkused mälumoodulite lisamise ja eemaldamise kohta.[Täpsemalt]
Mälumooduli paigaldamisel pessa aktiveeritakse jõudluse parandamiseks kahe kanaliga režiim.
Arvutisse paigaldatud mooduli tüüp ja mälumaht võivad olenevalt mudelist erineda.

1. Lülitage välja oma VAIO arvuti ja välisseadmed ning eemaldage toitejuhe ning kõik ühenduskaablid.

1. Oodake, kuni teie VAIO arvuti jahtub maha.

VAIO arvuti sisemised osad võivad kohe pärast väljalülitamist kuumad olla. Olge ettevaatlik, et VAIO arvutit selles olekus käsitsedes põletusi vältida.

1. Asetage ühtlasele lamedale pinnale puhas riie, mille peale asetage oma VAIO arvuti, nagu allpool on kirjeldatud. Mälumooduli kambri kaane avamiseks eemaldage kruvid ristpeakruvikeerajaga.

Kruvide asukohad on alloleval joonisel nooltega tähistatud.
Mõnedel mudelitel on mälumooduli kambri kaanel kasutatud kinnituskruvisid, mida ei saa kaane küljest eemaldada.

1. Eemaldage aku. [Täpsemalt]

1. Staatilise energia mahalaadimiseks puudutage välist metallobjekti.

Ärge puudutage ühtki VAIO arvuti sisemuses olevat metallosa.

1. Vaba pesa puudumisel eemaldage praegu paigaldatud mälumoodul. Tõmmake riive noolte suunas, et tõsta moodulit nurga all (1), seejärel tõmmake moodul noole suunas välja (2).

1. Eemaldage uus mälumoodul selle antistaatilisest kotist.

1. Hoidke mälumoodulit selle servast ja libistage see mälumooduli pessa nii, et selle lõppterminal on suunaga allapoole, ühitades mooduli sälgu pesas oleva väikese projektsiooniga.

1. Hoidke mälumoodulit selle servast ja lükake seda sisse, kuni moodul paika klõpsatub, nagu joonisel on näidatud.

Pesa mõlemal küljel olevad riivid lähevad mooduli kinnitamiseks klõpsuga kinni. Ärge puudutage mälumooduli ühtki IC-d (musta värvi komponendid).

1. Paigaldage aku. [Täpsemalt]

1. Asetage mälumooduli kambri kaas uuesti paika ja kinnitage see 3. etapis eemaldatud kruvide abil.

1. Ühendage kõik 1. etapis eemaldatud ühenduskaablid ja välisseadmed ning lülitage arvuti sisse.

1. Kontrollige, kas süsteemi mälumaht on õigesti muutunud. [Täpsemalt]

Kui süsteemi näidatud mälumaht on õige, siis oli mälumooduli paigaldamine edukas.
Seotud teema
Märkused mälumoodulite lisamise ja eemaldamise kohta