VAIO kasutusjuhend

Viide

# Ohutusteave

Üksikasjaliku ohutusteabe saamiseks vaadake kaasasolevat ohutusjuhendit.

## Arvuti

- Kui pillate kõva eseme või vedelikku VAIO arvutile, lülitage arvuti välja, ühendage see vooluvõrgust lahti ja võimalusel eemaldage aku. Võite soovida enne arvuti töölepanemist lasta selle kvalifitseeritud töötajal üle kontrollida.

- Kasutage ainult selleks ettenähtud välisseadmeid ja liideskaableid.

- Hoidke väikesed osad, nagu «Memory Stick» ja «Memory Stick» adapterid lastele kättesaamatus kohas. On oht, et need neelatakse alla.

- Teie VAIO arvuti pinna ja põhjaosa, vahelduvvooluadapteri ja aku temperatuur võib sõltuvalt protsessori koormusest või aku laadimisel tekkivast elektrivoolust tõusta. See on tavaline ega viita rikkele. Soojustekkimise hulk erineb sõltuvalt kasutatavatest välisseadmetest või rakendustest.

- Kui teie VAIO arvuti või vahelduvvooluadapter muutub väga kuumaks, lülitage arvuti välja, lahutage vahelduvvooluadapter, eemaldage võimalusel aku ja seejärel võtke ühendust volitatud Sony teenindus-/tugikeskusega.

## Toiteallikas

- Ärge pange toitejuhtmele raskeid esemeid – see võib põhjustada tulekahju.

- Toitejuhtme lahtiühendamiseks tõmmake seda pistikust kinni hoides. Ärge kunagi tõmmake juhtmest.

- Ärge kasutage katkiseid või kahjustunud ühenduskaableid.

- Eemaldage VAIO arvuti vahelduvvoolu pistikupesast, kui te ei kavatse arvutit pikemat aega kasutada.

- Kui te ei kasuta VAIO arvutit pikemat aega, eemaldage arvuti aku, et vältida selle kahjustumist.

## Kõrvaklapid

- Ärge kasutage kõrvaklappe sõitmise ajal, rattaga sõitmisel ega mistahes mootorsõiduki kasutamisel. See võib tekitada liiklusohtliku olukorra ja on mõnedes piirkondades keelatud. Valju muusika kuulamine võib olla ohtlik ka jalutamise ajal, eriti ülekäigurajal.

- Hoiduge kõrvaklappides valju helitugevuse kasutamist. Kuulmisspetsialistid hoiatavad pideva valju ja pikaajalise kuulamise eest. Kui tunnete kõrvades pirinat, vähendage helitugevust või lõpetage kasutamine.