VAIO kasutusjuhend

Ülesanne

# VAIO arvuti värskendamine

Kui VAIO arvuti on muutunud ebastabiilseks, siis soovitatakse kasutada Windowsi värskendamise funktsiooni. Värskendage arvutit neid juhiseid järgides.
Märkus

- 64 GB või 128 GB SSD-ga mudelid ei toeta värskendamise funktsiooni. SSD mahu kontrollimiseks vajutage nuppu ASSIST, kui VAIO arvuti on välja lülitatud, et kuvada aken VAIO Care Rescue Mode, ja valige Start BIOS setup.

1. Vajutage klahvi ASSIST, kui VAIO arvuti on välja lülitatud.

Kuvatakse ekraan VAIO Care Rescue Mode.

1. Valige Recover or maintain your system.

Järgige ekraanile kuvatavaid juhiseid, kuni kuvatakse ekraan Valige suvand (Choose an option).

1. Valige Tõrkeotsing (Troubleshoot) ja Arvuti värskendamine (Refresh your PC).

Enamik seesmisele salvestusseadmele salvestatud kasutaja andmetest, mõned Windowsi sätted ja kõik Windowsi pood (Windows Store)-st alla laaditud rakendused jäävad alles ka pärast VAIO arvuti värskendamist. Kuid mõned rakenduste sätted või failid teatud kaustades ei pruugi alles jääda.
Kontrollige järgmisest loendist, millised sätted jäävad pärast arvuti värskendamist alles ja millised kustutatakse.

### Pärast VAIO arvuti värskendamist alles jäävad sätted

Järgmised sätted jäävad pärast VAIO arvuti värskendamist alles.

- Teegisätted.

- Kasutajakontod (kohalik, domeen, Microsofti konto) ja liikmelisus rühmas.

- Domeenisätted.

- Windows Update'i sätted.

- Käivituskuva ja lukustuskuva taust.

- Töölaua teemad.

- Rahvusvahelised sätted.

- Juhtmeta võrgu profiilid.

- Funktsioonis Windows Welcome seadistatud sätted.

### Pärast VAIO arvuti värskendamist kustutatavad andmed

Alltoodud kaustades olevad andmed kustutatakse pärast VAIO arvuti värskendamist.

- \Windows

- \Program Files

- \Programmifailid (x86)

- \ProgramData

- \Användare\<Kasutaja nimi>\AppData

Märkus

- Salvestage olulised andmed.

- Autoriõigustega kaitstud andmed, näiteks digitaalmeedia taasesituse rakendustega korrastatud digitaalleviandmed või muusikafailid ei pruugi olla saadaval ka siis, kui andmeid säilitatakse pärast VAIO arvuti värskendamist samas kohas.
  Juhiseid leiate kasutatava rakendusega kaasas olevast spikrifailist.

Vihje

- Arvuti ostmisel installitud rakendused ja Windowsi pood (Windows Store)-st installitud rakendused jäävad alles, kuid kõik pärast arvuti ostmist installitud töölauarakendused kustutatakse.

Seotud teema
Teave taastamise kohta
Taastamine taastealalt
Taastamine taastekandjaga
Märkused taastamise kohta