VAIO kasutusjuhend

KKK

#### Mida teha, kui toite märgutuli toitenupu vajutamisel süttib roheliselt, kuid ekraan jääb tühjaks?

- Veenduge, et heleduse ja kontrasti juhtelemendid on õigesti häälestatud.

- Kuvaväljundiks saab valida välise ekraani.
  Soovitud ekraani valimiseks vajutage mitu korda klahve Fn+F7 ja seejärel klahvi Enter.

- Väliskuvari kasutamisel veenduge, et see on vahelduvvoolu seinapistikusse ühendatud ja sisse lülitatud. Veenduge, et heleduse ja kontrasti juhtelemendid on õigesti häälestatud.
  Teavet sätete muutmise kohta vaadake kuvariga kaasasolevast juhendist.

- Rakenduse akna sulgemiseks vajutage mitu korda klahve Alt+F4.
  Tekkida võis rakenduse tõrge.

- Kui ootate natuke ja arvutiekraan jääb tühjaks, siis taaskäivitage VAIO arvuti, järgides alltoodud juhiseid. Pange tähele, et nende toimingute järgimine võib tööandmed rikkuda.

- Ühendage lahti kõik välisseadmed, näiteks printer või USB-seade, ja katkestage VAIO arvuti võrguühendus.

- Vajutage ja hoidke all nuppu (Toide (Power)) kauem kui neli sekundit ja veenduge, et toite märgutuli on väljas. Seejärel lülitage VAIO arvuti uuesti sisse.

- Probleemi püsimisel vajutage ja hoidke all nuppu (Toide (Power)) kauem kui neli sekundit ja veenduge, et toite märgutuli on väljas. Ühendage lahti kõik VAIO arvutiga ühendatud kaablid (näiteks toiteadapter), eemaldage aku ja oodake ligikaudu viis minutit. Seejärel pange kõik kaablid, välisseadmed ja aku tagasi oma kohale ja lülitage arvuti uuesti sisse.

- Kui lisamälumoodul pole õigesti installitud, siis ei pruugi VAIO arvuti sisse lülituda.
  Sony määramata mälumoodulite kasutamisel või mälumoodulite valesti installimisel ei pruugi arvuti käivituda või muutub ebastabiilseks.
  Sellisel juhul paigaldage mälumoodul uuesti.
  Kui kasutate mõnda muud mälumoodulit peale Sony mälumooduli, võtke ühendust mälumooduli müüja või tootjaga.

- Kui toote VAIO arvuti külmast kohast sooja või kasutate seda kõrge niiskusega kohas, võib niiskus arvutis kondenseeruda.
  Sellisel juhul oodake enne arvuti sisselülitamist vähemalt üks tund.
  Ärge kasutage arvutit kõrge niiskusega kohtades (suhteline õhuniiskus rohkem kui 80%), kuna see võib põhjustada arvuti riket.