VAIO kasutusjuhend

Viide

# Märkused LCD-ekraani kohta

LCD-ekraani õigeks kasutamiseks lugege järgmisi ettevaatusabinõusid.

- LCD-ekraan on toodetud ülitäpse tehnoloogiaga. Siiski võite LCD-ekraanil näha pidevalt ilmuvaid pisikesi musti ja/või eredaid punkte (punaseid, siniseid või rohelisi). See on tootmisprotsessi normaalne tagajärg ega viita talitlushäirele.

- Ärge kriimustage LCD-ekraani ega avaldage sellele survet. See võib ekraani kahjustada.

- Ärge avaldage LCD-ekraanile survet, kui arvuti kaas on kinni, sest see võib LCD-ekraani kriimustada või määrida.

- LCD-ekraan võib kasutamise ajal soojaks minna. See on tavaline ega viita rikkele.

- Ärge jätke LCD-ekraani vastu päikest. See võib LCD-ekraani kahjustada. VAIO arvutit akna lähedal kasutades kaitske seda kindlasti otsese päikesevalguse eest.

- Ärge avaldage LCD-ekraani kaant avades või VAIO arvutit tõstes survet LCD-ekraanile või selle servadele. LCD-ekraan võib survele või lisakoormusele tundlik olla ja see võib ekraani kahjustada või talitlushäire põhjustada. Arvutit avades hoidke ühe käega alumisest osast kinni ja tõstke teise käega õrnalt LCD-ekraan üles. Kui liigutate arvutit lahtise kaanega, hoidke arvutist kindlasti kahe käega kinni.

- VAIO arvuti kasutamine madalal temperatuuril võib LCD-ekraanile jääkkujutisi tekitada. See ei viita talitlushäirele. Ekraani tavaline oleks taastub, kui arvuti on jälle tavalise temperatuuriga keskkonnas.

- LCD-ekraanil võib jääkkujutis tekkida ka siis, kui üks kujutis on ekraanil pikka aega. Jääkkujutis kaob aja jooksul. Jääkkujutiste tekkimise vältimiseks kasutage ekraanisäästjat.