VAIO kasutusjuhend

KKK

#### Mida teha, kui minu VAIO arvuti ei lülitu sisse (toite märgutuli ei sütti roheliselt)?

- Veenduge, et kõik kaablid on korralikult seadmetega ühendatud, nagu teie VAIO arvuti ja vahelduvvooluadapteri, vahelduvvooluadapteri ja toitejuhtme ning toitejuhtme ja vahelduvvoolu pistikupesa vahel. [Täpsemalt]

- Kui ühendate oma VAIO arvuti toitejuhtme lülitiga pikendusjuhtmega, veenduge, et lüliti on sees ja pikendusjuhtme toitejuhe on korralikult vahelduvvoolu pistikupessa ühendatud.

- Kui te ei lülita oma VAIO arvutit tavaprotseduuri kaudu välja, võidakse toiteregulaator programmitõrke tõttu peatada.
  Ühendage kõik kaablid ja välisseadmed, nagu toitejuhe ja USB-seade lahti, eemaldage aku ja oodake umbes viis minutit. Seejärel pange need oma kohale tagasi ja lülitage arvuti uuesti sisse.

- Enne VAIO arvuti esmakordset kasutamist peate arvuti vahelduvvooluadapteriga toiteallikaga ühendama.

- Kontrollige, et kasutate arvutiga kaasasolevat Sony vahelduvvooluadapterit.
  Ohutuse tagamiseks kasutage ainult Sony taaslaetavat originaalakut ja vahelduvvooluadapterit, mille Sony on koos teie VAIO arvutiga kaasa pannud.

- Võib olla ilmnenud aku tõrge.
  Vajutage ja hoidke peenikese sirge esemega (nagu kirjaklamber) teie VAIO arvuti all olevat aku väljalülitamise nuppu umbes kolm sekundit. [Täpsemalt]

- Veenduge, et aku on õigesti paigaldatud.

- Aku võib olla tühjaks saanud.

- Veenduge, et teie VAIO arvuti ei ole talveunerežiimis, vajutades arvutil olevat nuppu (Toide (Power)).
  Pange tähele, et kui vajutate ja hoiate all nuppu (Toide (Power)) kauem kui neli sekundit, lülitub arvuti välja.

- Kui viite oma VAIO arvuti külmast kohast otse sooja või kasutate seda kõrge niiskusega kohas, võib niiskus arvutis kondenseeruda.
  Sellisel juhul oodake enne arvuti sisselülitamist vähemalt üks tund.
  Ärge kasutage arvutit kõrge niiskusega kohtades (suhteline õhuniiskus rohkem kui 80%), kuna see võib põhjustada arvuti rikke.