VAIO kasutusjuhend

Ülesanne

# Taastekandja loomine

Taastekandja loomiseks järgige allolevaid juhiseid.

## Taastekandja loomine

Vihje

- Taastekandjana võite kasutada DVD-sid, Blu-ray ketast ja USB-mäluseadet. Kuid soovitatav on kasutada DVD-R-meediumit, kuna võite kogemata kustutada andmed USB-mäluseadmelt. Võite kasutada ka andmekandjaid BD-R/BD-R DL/DVD-R DL/DVD+R/DVD+R DL, kuigi VAIO arvutite toetatavad andmekandjad ja vajalike plaatide arv sõltuvad arvuti mudelist. Selle kohta kuvatakse teade taastesalvestise loomise ajal.

- Standardiga USB 3.0 ühilduvad USB-pordid ei toeta taastamist USB-mäluseadmega, mis ühildub USB 3.0 standardiga. Mudelitel, millel pole ainult standardiga USB 2.0 ühilduvaid USB-porte, looge taastesalvestis USB-mäluseadmega, mis ei ühildu standardiga USB 3.0.

1. Looge VAIO arvutis internetiühendus ning laadige alla ja installige uusimad värskendused funktsiooniga VAIO Update.

1. Funktsiooni VAIO Care (Desktop) käivitamiseks vajutage klahvi ASSIST, kui VAIO arvuti on sisse lülitatud.

Kui kuvatakse aken Kasutajakonto kontroll (User Account Control), valige Jah (Yes).
Kuvatakse aken VAIO Care.
Vihje

- Kui olete VAIO arvutisse tavakasutajana sisse logitud, siis võidakse teil paluda sisestada administraatori kasutajanimi ja parool.

1. Valige Advanced Tools, Restore and recovery ja Create Recovery Media.

1. Lugege hoolikalt ekraanile kuvatavaid juhiseid ja valige Next.

1. Järgige ekraanile kuvatavaid juhiseid.

Märkus

- Protseduuri hetkeoleku kuvamine võib aega võtta.

- Ärge eemaldage taastekandja loomise ajal meediumit, kuna seetõttu võib protsess ebaõnnestuda.

- Hoidke taastekandjat turvalises kohas.

## Märkused taastekandja loomise kohta

- Taastesalvestis sobib kasutamiseks ainult VAIO arvutis, milles see loodi.

- VAIO arvutit ei saa taastesalvestise abil värskendada.

- Looge taastesalvestis kohe, kui VAIO arvuti on kasutamiseks valmis. Järgmistel juhtudel ei pruugi olla arvuti taastamine taastealalt võimalik ja vaja läheb taastekandjat.

- Olete muutnud taasteala rakendustega, mis on loodud andmete muutmiseks.

- Olete installinud operatsioonisüsteemi, mis erineb arvuti eelinstallitud operatsioonisüsteemist.

- Olete vormindanud sisseehitatud seadme, kasutamata funktsiooni VAIO Care (Rescue Mode) : Recover or maintain your system.

- Ärge puudutage ega määrige ketaste pinda. Sõrmejäljed või tolm ketta pinnal võib tekitada rikkeid andmete lugemisel/kirjutamisel.

- Taastekandja loomiseks võib olla vajalik kasutatava meediumiga võrreldes enam kui kahekordse ruumi vabastamine C: kettal. Ostetud mudelist sõltuvalt ei saa luua taastekandjat kohaletoimetamise ajal, kuna vaba kettaruumi pole piisavalt, ka siis, kui optiline kettadraiv toetab Blu-ray ketast või kahekihilist DVD-meediumit.

- Kui kasutate taastesalvestise andmekandjana USB-mäluseadet, siis lugege VAIO Care spikrifaili.

Seotud teema
Teave taastamise kohta
Taastamine taastealalt
Taastamine taastekandjaga
Märkused taastamise kohta