VAIO kasutusjuhend

Viide

# Märkused sõrmejäljeautentimise kohta
<Sõrmejäljesensoriga mudelid>

## Üldised märkused sõrmejäljeautentimise kohta

- Sõrmejäljeautentimise tehnoloogia ei garanteeri täielikku kasutaja autentimist ega andmete ja riistvara täielikku kaitset. Sony ei vastuta probleemide ja kahjustuste eest, mis tekivad sõrmejäljesensori kasutamisest või oskamatusest selle kasutamisel.

- Sõrmejäljetuvastuse kiirus sõltub kasutustingimustest ja on ka eri kasutajate puhul erinev.

- Kui sisseehitatud mäluseadet tuleb näiteks pärast parandustöid lähtestada, lähevad sõrmejäljemallid kaduma. Peate need uuesti registreerima.

- Sõrmejäljeautentimisega seotud andmete hooldus ja haldus toimub teie omal vastutusel. Sony ei vastuta andmete hooldusel ja haldusel tekkivate rikete eest.

- Sõrmejäljesensorile võivad tekkida rikked või kahjustused, kui kriimustate selle pinda järgmisega.

- Tugeva või teravaotsalise esemega.

- Peente osakestega, nt mustusega kaetud sõrmega üle sõrmejäljesensori tõmmates.

- Enne sõrmejälje skannimist eemaldage sõrmelt staatiline elekter, puudutades metalleset, eriti kuival aastaajal (nt talvel). Staatiline elekter võib tekitada sõrmejäljesensori rikkeid.

## Märkused sõrmejälgede registreerimise/autentimise kohta

- Sõrmejälgede registreerimine/autentimine võib järgmistel tingimustel ebaõnnestuda.
  Kui teil on sõrmejälgede registreerimise/autentimisega probleeme, proovige kasutada mitut sõrme või peske käsi. Puhtad sõrmed võivad parandada sõrmejäljetuvastuse kiirust.

- Liiga kuiv.

- Rasvane, higine või märg.

- Pärast pesemist kortsus.

- Kare või vigastatud (nt haav nahal).

- Määrdunud.

- Õhuke nahk, kortsus nahk jne.

- Sõrmejäljed või tolm sensoril võivad vähendada sõrmejäljetuvastuse kiirust. Enne sõrmejälgede registreerimist/autentimist puhastage sensor.