VAIO kasutusjuhend

Viide

# Märkusi BLUETOOTHi(R) kasutamise kohta

Enne BLUETOOTHi kasutamist lugege järgmisi ettevaatusabinõusid.

- Mõnes riigis või piirkonnas võidakse BLUETOOTHi kasutamist kohalike seadustega piirata.

- Sõltuvalt tootjast või tootja kasutatavast rakenduse versioonist ei pruugi BLUETOOTH mõne seadmega toimida. Enne seadme ostmist kontrollige BLUETOOTHi seadme süsteeminõudeid.
  BLUETOOTHi seadmete kohta saate lisateavet VAIO kasutajatoe veebisaidilt.
  Mõne BLUETOOTHi seadme ühendamiseks peab seadmed autentima (liitma). Viige enne selliste seadmetega ühendumist läbi autentimisprotsess.

- BLUETOOTHi seadmed töötavad sagedusribal 2,4 GHz, mida kasutavad mitmed seadmed. BLUETOOTH seadmetes kasutatakse tehnoloogiat samal sagedusribal töötavate seadmete tekitatavate raadiohäirete vähendamiseks, kuid raadiohäired võivad siiski aeglustada sidet, vähendada side ulatust või mõnel juhul ka side katkestada.

- Ühenduse kiirus ja ulatus sõltub järgmistest tingimustest.

- Seadmetevaheline kaugus.

- Takistused seadmete vahel.

- Ümbritsev keskkond, sh seinad ja nende seinte materjalid.

- Seadme konfiguratsioon.

- Kasutusel olevad rakendused.

- Raadioside tingimused
  Sõltuvalt raadioside tingimustest võivad ühendused katkeda.

- Kui teie VAIO arvuti ühildub kiire BLUETOOTHi tehnoloogiaga ja soovite seda kasutada kiireks sideks, siis lubage arvutis nii raadiokohtvõrk kui ka BLUETOOTH.

- BLUETOOTHi standardi piirangute ja elektromagnetiliste sidehäirete tõttu võib suurte failide edastamine mõnikord katkeda.

- Mitme BLUETOOTHi seadme ühendamisel VAIO arvutiga võib sidekanal ummistuda, halvendades seadmete tööd. See on BLUETOOTHi tehnoloogia puhul tavaline ega viita rikkele.

- Video ja heli ei pruugi olla sünkroonis, kui esitate VAIO arvutis videoid ja heliväljund on ühendatud BLUETOOTHi seadmega. See juhtub BLUETOOTHi tehnoloogia puhul sageli ega viita rikkele.

- Kõik BLUETOOTHi seadmed peavad olema Bluetooth SIG määratud protseduuri alusel sertifitseeritud, et tagada ühilduvus BLUETOOTHi standardiga.
  Ka juhul, kui BLUETOOTHi seadmed ühilduvad BLUETOOTH standardiga, võivad seadmete jõudlus, tehnilised andmed ja töötoimingud erinevad olla. Andmeedastus ei pruugi igas olukorras olla võimalik.

- Kõigi BLUETOOTHi seadmete ühilduvus VAIO arvutiga pole tagatud.

- Kui soovite BLUETOOTHi funktsiooni kiirelt peatada, siis lülitage VAIO arvuti välja.

Seotud teema
Teave funktsiooni BLUETOOTH(R) kohta
Side teise BLUETOOTHi(R) seadmega, näiteks hiirega
BLUETOOTH(R)-ühenduste peatamine
Teave funktsiooni BLUETOOTH(R) turvalisuse kohta
Märkusi Wi-Fi(R)-funktsiooni (raadiokohtvõrk) kasutamise kohta