VAIO kasutusjuhend

Viide

# Sobiva töökeskkonna loomine

Sellest jaotisest leiate võimalused VAIO arvuti paigutamiseks ja juhised selle ergonoomiliseks kasutamiseks.

## VAIO arvuti paigutamine

VAIO arvuti paigutamisel kontrollige järgmist.

- Teil on lihtne pääseda toiteallika ja vajalike portideni.

- Teil on arvuti ümber piisavalt ruumi.

- Arvuti on paigutatud tasasele piisavalt suurele pinnale ja olete arvutiga töötamisel näoga selle ekraani suunas.

- Saate arvuti paigutada enda ette kohas, kus saate sirge seljaga istuda ja hoida küünarvarred põrandaga paralleelselt.

## Kohad, kuhu VAIO arvutit paigutada ei tohiks

VAIO arvuti sobimatusse kohta paigutamisel võib arvuti kahjustuda või tekkida rike. Ärge paigutage arvutit kohtadesse, kus see võib kokku puutuda järgmisega.

- Otsene päikesevalgus;

- magnetilised esemed või allikad;

- kuumaallikad, nagu eluruumide kütteseadmed;

- liigne tolm;

- kõrge niiskus;

- halb ventilatsioon.

Märkus

- Õhu väljalaskeava ümber olev ala võib muutuda väga kuumaks, kui VAIO arvuti on sisse lülitatud. Olge enne ala puudutamist ettevaatlik.

- Ärge pange õhu väljalaskeava lähedale esemeid, mis võivad ava tõkestada.

Vihje

- VAIO arvuti kasutab kõrgsageduslikke raadiosignaale ja võib raadio- või telesignaali vastuvõttu häirida. Sellisel juhul viige arvuti raadiost või telerist sobivale kaugusele.

## Ergonoomilised kaalutlused

Võimalusel peaksite arvestama järgmiste ergonoomiliste kaalutlustega.

### Mööbel ja kehahoiak

Istuge hea seljatoega toolil. Reguleerige tooli kõrgust nii, et teie jalatallad on vastu põrandat. Jalatugi võib mugavust suurendada.
Istuge lõdvestunult, sirge seljaga ja vältige ettepoole naaldumist või kaugele taha nõjatumist.

### Arvutiekraani vaatamisnurk

Kasutage parima asendi leidmiseks ekraani kallutusfunktsiooni. Veenduge, et VAIO arvuti ees istudes oleks arvutiekraan silmadega samal kõrgusel või veidi allpool. Reguleerige ka kuvari heledust.
Saate silmade pinget ja lihasväsimust vähendada, reguleerides arvutiekraani kalde ja heleduse õigele tasemele.

### Valgustus

Valige asukoht, kus aknad ja valgustid ei tekita arvutiekraanil helki ega peegeldust. Heledate alade vältimiseks arvutiekraanil kasutage kaudvalgustust. Õige valgustus suurendab mugavust ja töö efektiivsust.
Märkus

- Vaatenurga reguleerimisel ärge suruge VAIO arvutit liiga tugevalt, et vältida selle mehaanilist kahjustamist.

Vihje

- Samad kaalutlused kehtivad ka väliskuvari kasutamisel.

## Teave VAIO arvuti käsitsemise kohta

VAIO arvuti kahjustamise vältimiseks järgige järgmisi juhiseid.

- Pange VAIO arvuti ettevaatlikult tasasele pinnale, et vältida mehaanilist lööki.

- Enne VAIO arvuti teisaldamist lülitage see kindlasti välja. Sisselülitatud arvuti liigutamine võib põhjustada kõvaketta rikke. Veenduge, et ühendate kõik arvutiga ühendatud kaablid enne arvuti liigutamist lahti.

- Ärge pillake VAIO arvutit maha ega põrutage seda. Ka kerge löök või vibratsioon võib põhjustada kõvaketta rikke.

- Ärge pange VAIO arvutit ebakindlasse asendisse.